Claire Danes

Claire Catherine Danes (født 12. april 1979) er en amerikansk prisbelønnet skuespiller. Hun er kjent både fra TV-serier, filmer og fra sceneopptredener. Kjente rolleopptredener er blant annet Juliet Capulet i Romeo + Juliet og Carrie Mathison i Homeland. Danes har vunnet flere priser, inkludert to Emmy og fire Golden Globe. 

 Tidlig liv 
Claire Danes ble født på Manhattan i  New York.; "Born and reared in Manhattan, Danes knew since..." Danes mor, Carla (født 12. oktober 1945), fungerte i starten av Danes skuespillerkarriere som hennes manager. Faren hennes, Christopher Danes (født 6. mai 1944), er en fotograf. Danes har selv beskrevet hennes bakgrunn som en typisk kristen middelklasse-oppvekst. Danes har en eldre bror, Asa (født 1973), som jobber som advokat. 

I 1998 begynte Danes på Yale University, hvor hun studerte psykologi i to år. Hun sluttet på universitetet for å fokusere mer på skuespillerkarrieren. 

 Karrière 
 TV 
I 1994 fikk Danes, som da var 15 år, hovedrollen som Angela Chase i TV-serien Angela. Hun vant Golden Globe Award og ble nominert til Emmy for innsatsen. I Norge ble TV-serien et ungdomsfenomen, og introduserte også Jared Leto som mange jenters idol på den tiden, selv om TV-serien kun varte i 19 episoder. 

I 2010 hadde Danes hovedrollen i TV-filmen Temple Grandin. For rollen vant hun en Emmy for beste kvinnelige hovedrolle i en TV-serie, og under Golden Globe 2011 vant hun prisen for beste kvinnelige skuespiller i miniserie eller TV-film. Filmen portretterte en autistisk kvinne som selv hyllet Danes for innsatsen i filmen. 

I 2011 fikk Danes hovedrollen som Carrie Mathison i TV-serien Homeland. For rollen vant hun Golden Globe for beste kvinnelige skuespiller i en TV-dramaserie både i 2012 og 2013.Backstage with Claire Danes, best actress TV series/drama, 13. januar 2013

 Film 

Danes første virkelige hovedrolle på filmlerretet kom i 1996 da hun var 17 år gammel. Hun spilte da Juliet Capulet i Baz Luhrmanns film om William Shakespeares Romeo + Juliet. Den andre hovedrollen, Romeo Montague ble spilt av Leonardo DiCaprio. 

I 1997 jobbet Claire Danes også med prisbelønnede regissører. Hun spilte den misbrukte konen Kelly Riker i John Grishams Regnmakeren regissert av Francis Ford Coppola. I tillegg spilte hun Jenny i Oliver Stones svarte film U Turn. I 1998 hadde hun noen svært varierte roller: Cosette i Bille Augusts filmatisering av Victor Hugos novelle Les Misérables, den gravide tenåringsdatteren av polske emigranter i Polish Wedding. Etter noen mindre roller i 1999 tok hun en pause fra skuespilleryrket for å gå på Yale University. 

Danes returnerte til det store filmlerretet i 2002, da hun sammen med Susan Sarandon, Kieran Culkin, og Bill Pullman spilte i silmen Igby Goes Down. Senere samme år spilte hun Meryl Streeps datter i den Oscarnominerte filmen The Hours, med Nicole Kidman, Julianne Moore og Ed Harris. I 2003 spilte hun i Terminator 3: Rise of the Machines, før hun i 2004 spilte i Stage Beauty. Da hun i 2005 spilte mot Steve Martin i filmen Shopgirl og i filmen The Family Stone med Sarah Jessica Parker og Diane Keaton høstet hun anerkjennelse av filmkritikerne. Hun har også spilt i fantasifilmen Stardust, Evening og The Flock.

 Teater/Scene 
Danes startet teaterkarrieren i New York Citys theater hvor hun spilte i oppsetninger som Happiness, Punk Ballet og Kids Onstage. For sistnevnte koreograferte hun også sin egen dans. 

I april 2000 fikk hun en rolle på Broadway med oppsetningen Vaginamonologene. 
Hun har også hatt andre roller i teateroppsetninger i USA som er mindre kjent i Norge.

 Privatliv 
Danes fikk sitt første kyss på lerretet før hun fikk et i det virkelige liv. Dette skjedde i en episode av Angela. Etter et kort forhold til Andrew Dorff, møtte hun den australske sangeren Ben Lee i sin egen bursdagsfest. De holdt sammen i nesten seks år, og avsluttet forholdet i 2003.
Etter dette datet hun en kort stund Billy Crudup som hun hadde møtt på teaterscenen. Forholdet endte i 2006. 

Våren 2007 ble Danes sammen Hugh Dancy som hun spilte mot i filmen Evening, noe hun innrømte juni 2007 i et intervju på David Letterman Show. Paret giftet seg i en privat seremoni i Frankrike i 2009.
Paret er fortsatt gift og har sønnen Cyrus Michael Christopher Dancy, født 14. desember 2012.

 Filmografi 
 Film 
 Film År  Film  Norsk tittel  Rolle  Merknader 1994  Little Women  Unge kvinner Beth March  Nominert til Chicago Film Critics Association Award for beste kvinnelige birolleNominert til Chicago Film Critics Association Award for mest lovende kvinnelige skuespillerNominert til Young Artist Awards for beste unge kvinnelige birolle i film  1995  How to Make an American Quilt   Glady Jo Cleary  Home for the Holidays   Kitt Larson  Nominert til Young Artist Awards for beste unge kvinnelige hovedrolle i film 1996  I Love You, I Love You Not  Elsker - elsker ikke Daisy/Unge Nana  Romeo + Juliet   Juliet Capulet  Vant Blockbuster Entertainment Awards for kvinnelige favorittskuespiller, romantikk Vant London Film Critics Circle Award for årets kvinnelige skuespiller Vant MTV Movie Award for beste kvinnelige skuespiller Vant Young Artist Awards for beste unge kvinnelige skuespiller i dramafilmNominert til MTV Movie Award for beste kyss (sammen med Leonardo DiCaprio)Nominert til MTV Movie Award for beste par på film (sammen med Leonardo DiCaprio) To Gillian on Her 37th Birthday   Rachel Lewis  Young Artist Award for Best Performance in a Feature Film – Supporting Young Actress 1997  Princess Mononoke   San (stemme) Stemme U Turn   Jenny  The Rainmaker  Regnmakeren  Kelly Riker  Nominert til Blockbuster Entertainment Awards for kvinnelige favorittskuespiller i birolle, drama 1998  Les Misérables   Cosette  Polish Wedding   Hala  1999  The Mod Squad   Julie Barnes  Brokedown Palace   Alice Marano  2002  Igby Goes Down   Sookie Sapperstein  The Hours   Julia Vaughn  Nominert til Screen Actors Guild Award for beste ensamble i film Nominert til Phoenix Film Critics Society Award for beste ensamble 2003  It's All About Love   Elena  The Rage In Placid Lake   Jente på seminar  Terminator 3: Rise of the Machines   Kate Brewster  2004  Stage Beauty   Maria  2005  Shopgirl   Mirabelle Buttersfield  Nominert til Satellite Award for beste kvinnelige skuespiller i musikal eller komedieNominert til St. Louis Gateway Film Critics Association for beste kvinnelige skuespiller  The Family Stone   Julie Morton  2007  Evening   Unge Ann  Stardust   Yvaine  The Flock   Allison  2009  Me and Orson Welles   Sonja Jones  2013  As Cool As I Am   Lainee Diamond 

 TV 

 TV År  Tittel  Norsk tittel  Rolle  Merknader 1992  Law & Order   Tracy Brandt  Episode: "Skin Deep" 1994  Lifestories: Families in Crisis   Katie Leiter  Episode: "More Than Friends: The Coming Out of Heidi Leiter" My So-Called Life  Angela  Angela Chase  1994–1995 (19 episoder)Vant Golden Globe Award for beste kvinnelige skuespiller i en TV-serieVant Young Artist Awards for beste unge ensamble i en TV-serieNominert til Emmy for beste kvinnelige skuespiller i TV-drama 2010  Temple Grandin   Temple Grandin  Vant Emmy for beste kvinnelige hovedrolle i miniserie eller film Vant Satellite Award for beste kvinnelige skuespiller i miniserie eller TV-film  Vant Golden Globe for beste kvinnelige skuespiller i miniserie eller TV-film * Vant Screen Actors Guild Award for beste kvinnelige skuespiller i miniserie eller TV-film 2011  Homeland  Carrie Mathison  Vant Golden Globe 2012 og Golden Globe 2013 for beste kvinnelige skuespiller i en TV-dramaserie  Vant Critic's Choice TV Awards 2012 Vant Emmy 2012 Vant Satellite Awards i 2011 og 2012 Vant TCA Award 2012

 Teater 
 Teater År  Tittel  Norsk tittel  Rolle  Merknader 2000 The Vagina Monologues Vaginamonologene Westside Theatre 2005 Christina Olson: American Model Christina Olson Performance Space 122 2007 Edith and Jenny Edith Performance Space 122 2007 Pygmalion Eliza Doolittle American Airlines Theatre18. oktober  2007 – 16. desember 2007

 Referanser 

 Eksterne lenker 




 Fresh Air interview, October 26, 2005
 Uoffisiell hjemmeside

Kategori:Skuespillere fra USA
Kategori:Personer fra New York City